GST-RTO के अलावा अमेजन और नेटफ्लिक्स जैसी कंपनियां, सेना और सरकारी अधिकारी भी बने शिकार
Cyberabad data theft, info of 66.9 cr individuals & firms compromised| तेलंगाना की साइबराबाद पुलिस ने 66.9 करोड़ लोगों और कंपनियों का डेटा चोरी करने वाले को शनिवार को अरेस्ट किया गया है।
तेलंगाना की साइबराबाद पुलिस ने 66.9 करोड़ लोगों और कंपनियों का डेटा चोरी करने वाले को शनिवार को अरेस्ट किया गया है। इसे अब तक की सबसे बड़ी डेटा चोरी बताया जा रहा है। पुलिस के मुताबिक, देश के 24 राज्यों और 8 बड़े शहरों में ये डेटा चोरी की गई है।
आरोपी का नाम विनय भारद्वाज है। वह हरियाणा के फरीदाबाद से InspireWebz वेबसाइट के जरिए ऑपरेट कर रहा था। वह क्लाउड ड्राइव लिंक के जरिए चुराया गया डेटा क्लाइंट्स को बेच रहा था। पुलिस ने 2 मोबाइल फोन और 2 लैपटॉप जब्त किए हैं।
किन लोगों और कंपनियों का डेटा चोरी हुआ?
- पुलिस ने बताया कि आरोपी के पास बायजूस और वेदांतू के स्टूडेंट, 1.84 लाख कैब यूजर्स, 4.5 लाख सैलरीड इम्प्लॉई का डेटा मिला।
- GST और RTO जैसी बड़ी ऑर्गनाइजेशंस के अलावा अमेजन, नेटफ्लिक्स, यूट्यूब, पेटीएम, फोनपे, बिग बास्केट, बुक माई शो, इंस्टाग्राम, जोमैटो, पॉलिसी बाजार जैसी कंपनियों का डेटा भी मिला है।
- सरकारी अफसरों और सेना के अधिकारियों, पैन कार्ड होल्डर्स, 9वीं-10वीं, 11वीं-12वीं के छात्रों, सीनियर सिटिजंस, दिल्ली इलेक्ट्रिसिटी कंज्यूमर्स, D-MAT अकाउंट वाले लोगों के अलावा कई लोगों के मोबाइल नंबर्स भी आरोपी के पास मिले हैं।
- NEET स्टूडेंट, ज्यादा नेटवर्थ वाले लोग, इंश्योरेंस होल्डर, डेिबट और क्रेडिट कार्ड होल्डर्स का डेटा भी चुराया गया।
किस तरह का डेटा चोरी किया गया? 
पुलिस ने बताया कि NEET स्टूडेंट के पिता का नाम, मोबाइल नंबर, पता जैसा डेटा चोरी किया गया। PAN कार्ड होल्डर्स का जो डेटा चोरी किया गया, उसमें इनकम, ई-मेल आईडी, फोन नंबर जैसी इन्फर्मेशन है। सरकारी अधिकारियों का नाम, मोबाइल नंबर, कैटेगिरी, डेट ऑफ बर्थ जैसा डेटा चोरी किया गया।
ये खबरें भी पढ़ें...
सेंट्रल हेल्थ मिनिस्ट्री की वेबसाइट हैक:रूसी हैकर्स के ग्रुप फीनिक्स पर आरोप, इंडियन कंप्यूटर इमरजेंसी रिस्पॉन्स टीम जांच कर रही
सेंट्रल हेल्थ मिनिस्ट्री की वेबसाइटकरीब दो हफ्ते पहले हैक हो गई थी। बताया जाता है कि रूसी हैकर्स ने ये वेबसाइट हैक की थी। इसके बाद मिनिस्ट्री ने इंडियन कंप्यूटर इमरजेंसी रिस्पॉन्स टीम से मामले की जांच करने को कहा है। क्लाउड एक्स के साइबर सिक्योरिटी एक्सपर्ट्स ने दावा किया है कि रूसी हैकरों के ग्रुप फीनिक्स ने हेल्थ मिनिस्ट्री की वेबसाइट को निशाना बनाया है। इसके जरिए हैकर्स देश के सभी अस्पतालों के कर्मचारियों और मुख्य चिकित्सकों के डेटा तक पहुंच गए हैं। पूरी खबर यहां पढ़ें...
चीनी हैकर्स ने किया था AIIMS के सर्वर पर अटैक: 5 सर्वर का डेटा रिकवर, OPD का ऑनलाइन रजिस्ट्रेशन शुरू
दिल्ली AIIMS सर्वर हैकिंग मामले में चीन की साजिश सामने आई है। केंद्रीय स्वास्थ्य एवं परिवार कल्याण मंत्रालय ने पुष्टि की है कि AIIMS के सर्वर पर चीनी हैकर्स ने अटैक किया था। मंत्रालय के मुताबिक, AIIMS के 100 में से 5 सर्वर हैक किए गए थे, इन सभी का डेटा रिकवर कर लिया गया है। OPD का ऑनलाइन रजिस्ट्रेशन शुरू हो गया है। पूरी खबर यहां पढ़ें...
ट्विटर से 20 करोड़ यूजर्स के ईमेल एड्रेस लीक:सोशल मीडिया पर फोटोज वायरल, पिछले हफ्ते 40 करोड़ लोगों का डेटा चोरी हुआ था
यदि आप ट्विटर का इस्तेमाल करते हैं, तो ये खबर आपके लिए है। ट्विटर से गुरुवार को 20 करोड़ से ज्यादा यूजर्स के ईमेल एड्रेस चोरी हुए हैं। इसकी जानकारी इजराइल की साइबर-सिक्योरिटी कंपनी हडसन रॉक ने दी है। कंपनी के को-फाउंडर एलन गाल का कहना है कि ये डेटा एक ऑनलाइन हैकिंग फोरम पर पोस्ट किया गया है। फिलहाल ट्विटर ने इस पर कोई टिप्पणी नहीं की है। पूरी खबर यहां पढ़ें...